**Hírlevél**

**MTA Szénhidrát, Nukleinsav és Antibiotikumkémiai Munkabizottság**

**2019. január**

1.) A 2019. évi munkabizottsági ülés tervezett időpontja:

**2019. 05. 22. (szerda) - 2019. 05. 24. (péntek), Mátrafüred**

Nagy örömünkre szolgál bejelenteni, hogy elfogadta felkérésünket az MB ülésen való részvételre és plenáris előadásra

**Prof. em. Dr. Beat Ernst, Department of Pharmaceutical Sciences, Universitat Basel**

**Prof. Carmen Galan, School of Chemistry, University of Bristol**

**Lenka Malinovska, Masaryk University, Brno**

Szintén meghívott vendégünk

**Tanja Wrodnigg, Institute of Organic Chemistry, TU Graz University of Technology**

részvételét még nem erősítette meg, de reményeink szerint csatlakozik ülésünkhöz.

2.) Az idei évben lehetőség nyílt a MB részére az MTA Nemzetközi Konferenciaszervezési Pályázatán keresztül támogatás igénylésére. Így MB ülésünk idén

**International Workshop on Chemistry and Chemical Biology of Carbohydrates, Nucleic Acids and Antibiotics**

 néven nemzetközi rendezvénnyé válna. Igyekszünk a külföldi vendégeink költségeire és egyéb dologi kiadásokra támogatást szerezni. Kérem, akinek van további javaslata (és reális esélyt lát) külföldi előadó invitálására, jelezze felénk, továbbá szívesen fogadunk minden további építő jellegű javaslatot. Amennyiben PhD hallgató előzetes védését erre az eseményre tervezi, kérem, jelezze mielőbb.

3.) Szeretnénk a Munkabizottság tagjainak legújabb eredményeit, megjelent közlemények kivonatait hírlevelünkben is közzétenni. Kérem, aki élni szeretne a lehetőséggel, továbbítsa közleménye absztraktját.

Kívánok boldog, sikerekben és egészségben gazdag a 2019-es esztendőt mindenkinek!

*A havi rendszerességű hírlevélben megjelentetni kívánt anyagot kérjük minden hónap utolsó napjáig elküldeni a* *csavas.magdolna@science.unideb.hu* *email címre.*

Üdvözlettel: Csávás Magdolna

 a munkabizottság titkára

2019. január 23.